9. การจัดการ

9.1 โครงสร้างการจัดการ ณ วันที่ 31 ธันวาคม 2550

บริษัทมีคณะกรรมการที่ทำหน้าที่กำหนดแนวนโยบายในด้านต่างๆ ของบริษัท ได้แก่
คณะกรรมการบริษัท คณะกรรมการตรวจสอบ คณะอนุกรรมการบริหารความเสี่ยง
คณะอนุกรรมการสรรหาและพิจารณาค่าตอบแทน และคณะกรรมการบริหาร
โดยคณะกรรมการและคณะอนุกรรมการต่างๆ
เหล่านี้ประกอบด้วยผู้ทรงคุณวุฒิที่มีคุณสมบัติครบถ้วนตามมาตรา 68
แห่งพระราชบัญญัติบริษัทมหาชนจำกัด พ.ศ.2535
และตามประกาศคณะกรรมการกำกับหลักทรัพย์และตลาดหลักทรัพย์ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543
(รวมทั้งประกาศใดๆ ที่เกี่ยวข้องที่มีการแก้ไขเพิ่มเติม) ทุกประการ

1. คณะกรรมการบริษัท

คณะกรรมการบริษัท มีจำนวน 9 ท่าน ประกอบด้วย

+----------------------------------+-----------------------------------+
| ชื่อ – สกุล                         | ตำแหน่ง                            |
+==================================+===================================+
|   1. นพ.ดร.วิชาญ วิทยาศัย           |   ประธานกรรมการ                   |
|                                  |                                   |
|   2. ดร.ธรรมนูญ อานันโทไทย         |   กรรมการ / ประธานกรรมการตรวจสอบ  |
|                                  |                                   |
|   3. นายบุญญาบารมี สว่างวงศ์         |   กรรมการ / กรรมการตรวจสอบ        |
|                                  |                                   |
|   4. นางนารถฤดี ธรรมวัน            |   กรรมการ / กรรมการตรวจสอบ        |
|                                  |                                   |
|   5. นายสุวัฒน์ เหลืองวิริยะ           |   กรรมการ                         |
|                                  |                                   |
|   6. นายอัครวิทย์ ขันธ์แก้ว            |   กรรมการ                         |
|                                  |                                   |
|   7. นายวรดิศ ธนภัทร               |   กรรมการ                         |
|                                  |                                   |
|   8. นายสุทัศน์ บุณยอุดมศาสตร์         |   กรรมการ                         |
|                                  |                                   |
|   9. นางสาวพชรพร อุ่นศรี            |   กรรมการ                         |
+----------------------------------+-----------------------------------+

โดยมี นางทัศนีย์ ทองดี เป็นเลขานุการคณะกรรมการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย นายสุวัฒน์ เหลืองวิริยะ ลงลายมือชื่อร่วมกับ
นางสาวพชรพร อุ่นศรี หรือ นายสุทัศน์ บุณยอุดมศาสตร์ รวมเป็นสองคน
และประทับตราสำคัญของบริษัท

ขอบเขต อำนาจหน้าที่ และความรับผิดชอบของคณะกรรมการบริษัท

1.  คณะกรรมการบริษัทมีอำนาจบริหารบริษัทให้เป็นไปตามกฎหมาย วัตถุประสงค์
    ข้อบังคับของบริษัท ตลอดจนมติของที่ประชุมผู้ถือหุ้นด้วยความซื่อสัตย์สุจริต
    และระมัดระวังรักษาผลประโยชน์ของบริษัท

2.  คณะกรรมการบริษัทมีหน้าที่กำหนดเป้าหมาย แนวทาง นโยบาย แผนงาน
    และงบประมาณของบริษัท
    ควบคุมกำกับดูแลการบริหารการจัดการของฝ่ายบริหารหรือของบุคคลใดๆ
    ซึ่งได้รับมอบหมายให้ดำเนินงานดังกล่าว เพื่อให้แน่ใจว่าฝ่ายบริหารหรือบุคคลใดๆ
    นั้นได้ปฏิบัติตามนโยบายที่คณะกรรมการกำหนด

3.  คณะกรรมการบริษัทมีอำนาจตรวจสอบ และพิจารณาอนุมัตินโยบาย แนวทาง
    และแผนการดำเนินงานสำหรับโครงการลงทุนขนาดใหญ่ของบริษัทตามที่ได้รับเสนอจากคณะอนุกรรมการ
    และ/หรือฝ่ายบริหาร

4.  คณะกรรมการบริษัทมีอำนาจแต่งตั้ง มอบหมายหรือแนะนำ
    ให้อนุกรรมการหรือคณะทำงานเพื่อพิจารณาหรือปฏิบัติในเรื่องหนึ่งเรื่องใดที่คณะกรรมการบริษัทเห็นสมควร

5.  คณะกรรมการบริษัทมีอำนาจติดตามผลการดำเนินงานให้เป็นไปตามแผนการดำเนินงาน
    และงบประมาณการดำเนินงานของบริษัท

6.  คณะกรรมการบริษัทมีหน้าที่กำกับให้บริษัทมีระบบการควบคุมภายใน
    และการตรวจสอบภายในที่มีประสิทธิภาพ
    โดยจัดให้มีหน่วยงานตรวจสอบภายในเป็นผู้ติดตามและดำเนินการร่วมและประสานงานกับคณะกรรมการตรวจสอบ

7.  คณะกรรมการบริษัทมีอำนาจพิจารณาและอนุมัติเรื่องใดๆ ที่จำเป็น และเกี่ยวเนื่องกับบริษัท
    หรือที่เห็นว่าเหมาะสมและเพื่อผลประโยชน์ของบริษัท

  เรื่องดังต่อไปนี้ คณะกรรมการบริษัทจะกระทำได้ก็ต่อเมื่อได้รับอนุมัติจากที่ประชุมผู้ถือหุ้น

1.  เรื่องใดๆ ที่กฎหมายกำหนดให้ต้องได้รับมติจากที่ประชุมผู้ถือหุ้น และ

2.  เรื่องใดๆ ที่กรรมการมีส่วนได้เสีย
    และอยู่ในข่ายที่กฎหมายหรือประกาศของสำนักงานคณะกรรมการกำกับหลักทรัพย์และตลาดหลักทรัพย์
    หรือตลาดหลักทรัพย์แห่งประเทศไทยระบุให้ต้องได้รับอนุมัติจากที่ประชุมผู้ถือหุ้น

  การตัดสินใจของคณะกรรมการบริษัทเพื่อดำเนินการในเรื่องดังต่อไปนี้
  คณะกรรมการจะกระทำได้ก็ต่อเมื่อได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า 3
  ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

1)  การขายหรือโอนกิจการของบริษัททั้งหมด หรือบางส่วนที่สำคัญให้แก่บุคคลอื่น

2)  การซื้อหรือรับโอนกิจการของบริษัทอื่นมาเป็นของบริษัท

3)  การทำ แก้ไข หรือเลิกสัญญา เกี่ยวกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

4)  การแก้ไขเพิ่มเติมหนังสือบริคณห์สนธิหรือข้อบังคับของบริษัท

5)  การเพิ่มทุน การลดทุน หรือการออกหุ้นกู้ของบริษัท

6)  การควบกิจการ หรือเลิกบริษัท

7)  การอื่นใดที่กำหนดไว้ภายใต้บทบัญญัติของกฎหมายว่าด้วยหลักทรัพย์และตลาดหลักทรัพย์
    และ/หรือประกาศของตลาดหลักทรัพย์แห่งประเทศไทยที่ต้องได้รับความเห็นชอบจากที่ประชุมคณะกรรมการบริษัท
    และที่ประชุมผู้ถือหุ้นด้วยคะแนนเสียงดังกล่าวข้างต้น

  ทั้งนี้ เรื่องใดที่กรรมการมีส่วนได้เสียหรือมีความขัดแย้งทางผลประโยชน์กับบริษัทหรือบริษัทย่อย
  กรรมการซึ่งมีส่วนได้เสียหรือมีความขัดแย้งทางผลประโยชน์ดังกล่าวไม่มีสิทธิออกเสียงลงคะแนนในเรื่องนั้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ อาทิ การทำรายการเกี่ยวโยงกัน
  การได้มาหรือจำหน่ายไปซึ่งทรัพย์สินตามกฎเกณฑ์ของตลาดหลักทรัพย์แห่งประเทศไทย
  หรือตามประกาศของคณะกรรมการกำกับหลักทรัพย์และตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท

2. คณะกรรมการตรวจสอบ (Audit Committee)

คณะกรรมการตรวจสอบ มีจำนวน 3 ท่าน ประกอบด้วย

+------------------------------------------+---------------------------+
| ชื่อ – สกุล                                 | ตำแหน่ง                    |
+------------------------------------------+---------------------------+
| 1.  ดร.ธรรมนูญ อานันโทไทย                  | ประธานกรรมการตรวจสอบ      |
|                                          |                           |
| 2.  นายบุญญาบารมี สว่างวงศ์                  |   กรรมการตรวจสอบ          |
|                                          |                           |
| 3.  นางนารถฤดี ธรรมวัน                     |   กรรมการตรวจสอบ          |
+------------------------------------------+---------------------------+

โดยมี นายภูวดล เมืองซื่อ เป็นเลขานุการคณะกรรมการตรวจสอบ

ขอบเขต อำนาจหน้าที่ และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทาน หรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัท

2.  สอบทานให้บริษัทมีระบบควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก และเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยง
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
    รวมถึงให้ความเห็นถึงความจำเป็นและความสมเหตุสมผลของการทำรายการดังกล่าว

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

  7. จัดทำรายงานกิจกรรมของคณะกรรมการตรวจสอบ
  โดยเปิดเผยไว้ในรายงานประจำปีของบริษัท

  8.
  รายงานการดำเนินงานของคณะกรรมการตรวจสอบให้คณะกรรมการทราบอย่างน้อยปีละหนึ่งครั้ง

9.  มีอำนาจในการดำเนินการตรวจสอบและสอบสวนตามที่จำเป็นในเรื่องต่างๆ
    รวมถึงการแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของบริษัท
    เพื่อให้การปฏิบัติงานภายใต้หน้าที่ความรับผิดชอบสำเร็จลุล่วงด้วยดี

3. คณะอนุกรรมการบริหารความเสี่ยง

คณะอนุกรรมการบริหารความเสี่ยง มีจำนวน 5 ท่าน ประกอบด้วย

+------------------------------------------+---------------------------+
| ชื่อ – สกุล                                 | ตำแหน่ง                    |
+------------------------------------------+---------------------------+
| 1.  นายธรรมนูญ อานันโทไทย                  | ประ                       |
|                                          | ธานอนุกรรมการบริหารความเสี่ยง |
| 2.  นายบุญญาบารมี สว่างวงศ์                  |                           |
|                                          |   อนุกรรมการบริหารความเสี่ยง  |
| 3.  นางนารถฤดี ธรรมวัน                     |                           |
|                                          |   อนุกรรมการบริหารความเสี่ยง  |
| 4.  นายสุวัฒน์ เหลืองวิริยะ                    |                           |
|                                          |   อนุกรรมการบริหารความเสี่ยง  |
| 5.  นายสุทัศน์ บุณยอุดมศาสตร์                  |                           |
|                                          |   อนุกรรมการบริหารความเสี่ยง  |
+------------------------------------------+---------------------------+

โดยมีนายสุทัศน์ บุณยอุดมศาสตร์ เป็นเลขานุการคณะอนุกรรมการบริหารความเสี่ยง

ขอบเขต อำนาจหน้าที่ และความรับผิดชอบของคณะอนุกรรมการบริหารความเสี่ยง

สอบทานและนำเสนอนโยบายการบริหารความเสี่ยงและความเสี่ยงที่ยอมรับได้ให้แก่คณะกรรมการบริษัทเพื่อพิจารณาอนุมัติ

1.  กำกับดูแลการพัฒนาและการปฏิบัติตามกรอบการบริหารความเสี่ยงทั่วทั้งองค์กร

2.  สอบทานรายงานการบริหารความเสี่ยงเพื่อติดตามความเสี่ยงที่สำคัญ
    และดำเนินการให้มั่นใจได้ว่าองค์กรมีการจัดการความเสี่ยงอย่างเพียงพอและเหมาะสม

3.  นำเสนอความเสี่ยงในภาพรวมของบริษัท รวมถึงความเพียงพอของระบบการควบคุมภายใน
    เพื่อการจัดการความเสี่ยงด้านต่างๆ ที่สำคัญให้กับคณะกรรมการบริษัท

4.  ให้คำแนะนำกับบริษัทในด้านงานบริหารความเสี่ยง และการพิจารณาแก้ไขข้อมูลต่างๆ
    ที่เกี่ยวกับการพัฒนาระบบการบริหารความเสี่ยง

5.  ให้มีอำนาจแต่งตั้งคณะทำงานประเมินและติดตามความเสี่ยงของบริษัท

6.  เรื่องอื่นๆ ตามที่คณะกรรมการบริษัทมอบหมาย โดยเกี่ยวกับการบริหารความเสี่ยง

4. คณะอนุกรรมการสรรหาและพิจารณาค่าตอบแทน

คณะอนุกรรมการสรรหาและพิจารณาค่าตอบแทน มีจำนวน 4 ท่าน ประกอบด้วย

+---------------------------------+------------------------------------+
| ชื่อ – สกุล                        | ตำแหน่ง                             |
+---------------------------------+------------------------------------+
| 1.  ดร.ธรรมนูญ อานันโทไทย         | ประ                                |
|                                 | ธานอนุกรรมการสรรหาและพิจารณาค่าตอบแทน |
| 2.  นายบุญญาบารมี สว่างวงศ์         |                                    |
|                                 |   อนุกรรมการสรรหาและพิจารณาค่าตอบแทน  |
| 3.  นายอัครวิทย์ ขันธ์แก้ว            |                                    |
|                                 |   อนุกรรมการสรรหาและพิจารณาค่าตอบแทน  |
| 4.  นายสุทัศน์ บุณยอุดมศาสตร์         |                                    |
|                                 |   อนุกรรมการสรรหาและพิจารณาค่าตอบแทน  |
+---------------------------------+------------------------------------+

โดยมีนายสุทัศน์ บุณยอุดมศาสตร์ เป็นเลขานุการคณะอนุกรรมการสรรหาและพิจารณาค่าตอบแทน

ขอบเขต อำนาจหน้าที่ และความรับผิดชอบของคณะอนุกรรมการสรรหาและพิจารณาค่าตอบแทน

พิจารณาโครงสร้าง องค์ประกอบ รวมทั้งคุณสมบัติของกรรมการของบริษัท

1.  คัดเลือก สรรหาบุคคลที่มีความรู้ความสามารถเหมาะสมกับกิจการของบริษัท
    และสมควรเสนอชื่อเป็นกรรมการ ในกรณีที่ตำแหน่งว่างลง เพื่อนำเสนอต่อคณะกรรมการบริษัท
    หรือที่ประชุมผู้ถือหุ้น เพื่อพิจารณาแต่งตั้ง

2.  พิจารณาเสนอโครงสร้างค่าตอบแทนกรรมการ ได้แก่ ค่าตอบแทน บำเหน็จ โบนัส สวัสดิการ
    ค่าเบี้ยประชุม และผลประโยชน์ตอบแทนอื่นๆ ทั้งด้านการเงิน และอื่นๆ ตามตกลง

3.  ประเมินผลการปฏิบัติงานของคณะอนุกรรมการสรรหาและพิจารณาค่าตอบแทนและรายงานต่อคณะกรรมการบริษัทประจำปี

4.  ปฏิบัติงานอื่นใดตามที่คณะกรรมการบริษัทมอบหมาย โดยเกี่ยวเนื่องกับการสรรหา
    และพิจารณาค่าตอบแทน

5. คณะกรรมการบริหาร

คณะกรรมการบริหาร มีจำนวน 5 ท่าน ประกอบด้วย

+------------------------------------------+---------------------------+
| ชื่อ – สกุล                                 | ตำแหน่ง                    |
+------------------------------------------+---------------------------+
| 1.  นายสุวัฒน์ เหลืองวิริยะ                    | ประธานกรรมการบริหาร        |
|                                          |                           |
| 2.  นายวันชัย เหลืองวิริยะ                    |   กรรมการบริหาร            |
|                                          |                           |
| 3.  นายเอกรินทร์ เหลืองวิริยะ                 |   กรรมการบริหาร            |
|                                          |                           |
| 4.  นางสาวจารุวรรณ โพธิ์แจ้ง                 |   กรรมการบริหาร            |
|                                          |                           |
| 5.  นางพรเพ็ญ เผ่ารัชตพิบูลย์                  |   กรรมการบริหาร            |
+------------------------------------------+---------------------------+

โดยมีนางพรเพ็ญ เผ่ารัชตพิบูลย์ เป็นเลขานุการคณะกรรมการบริหาร

ขอบเขต อำนาจหน้าที่ และความรับผิดชอบของคณะกรรมการบริหาร

จัดทำและนำเสนอนโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ และงบประมาณประจำปีของบริษัท เพื่อขออนุมัติต่อคณะกรรมการบริษัท

1.  ควบคุมดูแลการดำเนินธุรกิจของบริษัทให้เป็นไปตามนโยบายทางธุรกิจ เป้าหมาย
    แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการ

2.  กำหนดโครงสร้างองค์กร และอำนาจการบริหารจัดการ
    โดยให้ครอบคลุมรายละเอียดการคัดเลือก การว่าจ้าง การกำหนดผลประโยชน์ตอบแทน
    การโยกย้าย การฝึกอบรม และการเลิกจ้างพนักงานของบริษัท

3.  อาจแต่งตั้งหรือมอบหมายให้บุคคลใดบุคคลหนึ่งหรือหลายคนกระทำการอย่างหนึ่งอย่างใดแทนคณะกรรมการบริหารตามที่เห็นสมควรได้
    และคณะกรรมการบริหารสามารถยกเลิก เปลี่ยนแปลง หรือแก้ไขอำนาจนั้นๆ ได้

4.  มีอำนาจพิจารณาอนุมัติ การใช้จ่ายในการดำเนินการตามปกติธุรกิจของบริษัท เช่น
    การจัดซื้อทรัพย์สิน การใช้จ่ายเงินลงทุนที่สำคัญเพื่อผลประโยชน์ของบริษัท
    โดยมีอำนาจอนุมัติในวงเงินไม่เกิน 50 ล้านบาท

5.  ปฏิบัติหน้าที่อื่นใด ตามที่ได้รับมอบหมายจากคณะกรรมการบริษัท

  ทั้งนี้ การอนุมัติรายการของคณะกรรมการบริหาร
  จะไม่รวมถึงการอนุมัติรายการที่คณะกรรมการบริหารหรือบุคคลที่อาจมีความขัดแย้ง
  มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทและ/หรือบริษัทย่อย
  หรือการมอบหมายให้บุคคลอื่นกระทำการแทนในกรณีดังกล่าว
  รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทและ/หรือบริษัทย่อย
  เพื่อให้สอดคล้องกับข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท

6. ผู้บริหาร

บริษัทมีผู้บริหารจำนวน 10 ท่าน ประกอบด้วย

+------------------------------+---------------------------------------+
| ชื่อ – สกุล                     | ตำแหน่ง                                |
+==============================+=======================================+
|   1. นายสุวัฒน์ เหลืองวิริยะ       |   กรรมการผู้จัดการ                       |
|                              |                                       |
|   2. นายวันชัย เหลืองวิริยะ       |   รองกรรมการผู้จัดการ สายงานบริหาร        |
|                              |                                       |
|   3. นายเอกรินทร์ เหลืองวิริยะ    |   รองกรรมการผู้จัดการ สายงานปฏิบัติการ      |
|                              |                                       |
|   4. นายสุทัศน์ บุณยอุดมศาสตร์     |   รองกรรมการผู้จัดการ สายงานบัญชีและการเงิน |
|                              |   และ                                 |
|   5. นายศุภวัฒน์ คุณวรวินิจ        |                                       |
|                              |   รักษาการผู้จัดการฝ่ายบัญชีและการเงิน        |
|   6. นายอนุวัตร หัชชะวณิช        |                                       |
|                              |   ผู้อำนวยการฝ่ายบริหารการตลาด            |
|   7. นางสาวพชรพร อุ่นศรี        |                                       |
|                              |   ผู้จัดการศูนย์บริหารและจัดการกากอุตสาหกรรม  |
|   8. นางพรเพ็ญ เผ่ารัชตพิบูลย์     |   จังหวัดสระบุรี                          |
|                              |                                       |
|   9. นางทัศนีย์ ทองดี            |   ผู้จัดการฝ่ายบริหารทรัพยากรบุคคล           |
|                              |                                       |
|   10. นายภูวดล เมืองซื่อ         |   ผู้จัดการฝ่ายวิศวกรรมสิ่งแวดล้อมและวิชาการ   |
|                              |                                       |
|                              |   ผู้จัดการฝ่ายส่งเสริมการขายและสารสนเทศ    |
|                              |                                       |
|                              |   ผู้จัดการฝ่ายตรวจสอบภายใน               |
+------------------------------+---------------------------------------+

ขอบเขต อำนาจหน้าที่ และความรับผิดชอบของกรรมการผู้จัดการ

1.  ควบคุมดูแล และให้คำแนะนำต่างๆ ในการดำเนินงานและการบริหารงานของบริษัทในแต่ละวัน

2.  เข้าดำเนินการหรือปฏิบัติหน้าที่เพื่อให้เป็นไปตามนโยบายแผนการดำเนินงาน
    และงบประมาณตามที่ได้รับความเห็นชอบจากคณะกรรมการบริษัท

3.  เป็นผู้มีอำนาจในการดำเนินธุรกิจใดๆ เพื่อให้เป็นไปตามวัตถุประสงค์ นโยบาย ระเบียบ
    ข้อตกลง คำสั่ง ตลอดจนมติที่ประชุมคณะกรรมการบริษัท และ/หรือมติที่ประชุมผู้ถือหุ้นของบริษัท

4.  มีอำนาจออกคำสั่ง ระเบียบ ประกาศ บันทึก เพื่อให้การปฏิบัติงานเป็นไปตามนโยบาย
    และผลประโยชน์ของบริษัท และเพื่อรักษาระเบียบวินัยการทำงานภายในองค์กร

5.  ติดตามและประเมินผลการดำเนินงานของบริษัทในแต่ละวันเพื่อเตรียมตัว
    และป้องกันความเสี่ยงที่อาจจะเกิดขึ้นทั้งปัจจัยภายนอกและปัจจัยภายใน

6.  มีอำนาจในการให้ความเห็นชอบนิติกรรมที่เกี่ยวกับการดำเนินธุรกรรมปกติของบริษัท เช่น
    การซื้อขาย การจัดหามาซึ่งวัตถุดิบเพื่อการผลิต ค่าใช้จ่ายในการดำเนินธุรกรรมปกติ
    การลงทุน การจัดหามาหรือการจำหน่ายไปซึ่งเครื่องมือ ทรัพย์สิน และบริการ
    เพื่อผลประโยชน์ของบริษัท โดยมีอำนาจอนุมัติในวงเงินไม่เกิน 5 ล้านบาท
    รวมถึงการมอบอำนาจช่วงในการดำเนินการดังกล่าวข้างต้น
    เพื่อก่อให้เกิดความคล่องตัวในการดำเนินงานของบริษัท

7.  มีอำนาจกระทำการและแสดงตนเป็นตัวแทนของบริษัทต่อบุคคลภายนอกในกิจการที่เกี่ยวข้องจำเป็น
    และเป็นการดำเนินธุรกรรมทางการค้าปกติ เพื่อผลประโยชน์ของบริษัท

8.  ปฏิบัติหน้าที่อื่นใด ตามที่ได้รับมอบหมายจากคณะกรรมการบริษัทเป็นครั้งคราว

  อำนาจในการกระทำนิติกรรมใดๆ
  ที่อาจก่อให้เกิดความขัดแย้งทางผลประโยชน์ระหว่างกรรมการผู้จัดการหรือบุคคลที่มีส่วนได้เสียกับบริษัทหรือบริษัทย่อย
  ตามที่กำหนดไว้ในกฎหมายและประกาศของคณะกรรมการกำกับ
  หลักทรัพย์และตลาดหลักทรัพย์ หรือของตลาดหลักทรัพย์แห่งประเทศไทย
  ไม่ถือว่าอยู่ภายใต้ขอบข่ายอำนาจของกรรมการผู้จัดการในการพิจารณาและสิทธิออกเสียงในนิติกรรมดังกล่าวไม่ว่าโดยดุลยพินิจของตนเองหรือมอบหมายให้บุคคลอื่นกระทำในนามของตนเอง
  ในกรณีดังกล่าว
  นิติกรรมนั้นจะต้องนำเสนอเพื่อให้ได้ความเห็นชอบโดยผ่านคณะกรรมการตรวจสอบเพื่อนำเสนอไปยังคณะกรรมการบริษัท
  และ/หรือที่ประชุมผู้ถือหุ้น (แล้วแต่กรณี) ตามที่กำหนดไว้ในข้อบังคับของบริษัท
  และตามกฎหมายต่อไป

  คุณสมบัติของผู้บริหาร

  ผู้บริหารขอรับรองว่า เป็นผู้มีจริยธรรม มีความสามารถ มีประสบการณ์ในธุรกิจ
  มีการบริหารงานด้วยความซื่อสัตย์สุจริตและระมัดระวังเพื่อประโยชน์ของบริษัท
  มีความตั้งใจที่จะดำเนินธุรกิจอย่างต่อเนื่อง
  มีความเข้าใจและรับผิดชอบต่อสาธารณชนและเป็นบุคคลที่มีชื่ออยู่ในระบบข้อมูลรายชื่อผู้บริหารตามประกาศคณะกรรมการกำกับหลักทรัพย์และตลาดหลักทรัพย์
  ที่ กจ. 5/2548 เรื่อง ข้อกำหนดเกี่ยวกับผู้บริหารของบริษัทที่ออกหลักทรัพย์

9.2 การสรรหากรรมการและผู้บริหาร

9.2.1 การสรรหากรรมการบริษัท

บริษัทมีคณะอนุกรรมการสรรหาและพิจารณาค่าตอบแทน
ทำหน้าที่ด้านการสรรหาและพิจารณาโครงสร้างค่าตอบแทนสำหรับกรรมการบริษัทโดยเฉพาะ
โดยจะพิจารณาคุณสมบัติเบื้องต้นของกรรมการตามเกณฑ์ที่กฎหมายที่เกี่ยวข้องกำหนด
รวมทั้งพิจารณาจากปัจจัยในด้านอื่นๆ มาประกอบกัน เช่น ความรู้ ความสามารถ
ประสบการณ์ที่เกี่ยวข้องกับธุรกิจ และความเอื้อประโยชน์ต่อการดำเนินธุรกิจของบริษัท เป็นต้น
เพื่อนำเสนอต่อคณะกรรมการบริษัท หรือที่ประชุมผู้ถือหุ้น เพื่อพิจารณาแต่งตั้ง (แล้วแต่กรณี)
โดยมีหลักเกณฑ์และขั้นตอนดังต่อไปนี้

1.  กรรมการของบริษัทต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้น

2.  คณะกรรมการบริษัทประกอบด้วยกรรมการอย่างน้อย 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในประเทศไทย
    และกรรมการต้องมีคุณสมบัติตามที่กฎหมายที่เกี่ยวข้องกำหนด

3.  ในการประชุมผู้ถือหุ้นสามัญประจำปีทุกคราว
    ให้กรรมการพ้นจากตำแหน่งเป็นจำนวนหนึ่งในสามของจำนวนกรรมการทั้งหมดในขณะนั้น
    ถ้าจำนวนกรรมการที่จะพ้นจากตำแหน่งไม่อาจแบ่งออกได้พอดีหนึ่งในสาม
    ก็ให้ใช้จำนวนที่ใกล้เคียงกันกับหนึ่งในสาม แต่ไม่เกินหนึ่งในสามของจำนวนกรรมการทั้งหมด
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับฉลากกันว่าผู้ใดจะออก ส่วนปีหลังๆ ต่อไป
    ให้กรรมการผู้ที่อยู่ในตำแหน่งนานที่สุดนั้นเป็นผู้ออกจากตำแหน่ง
    โดยกรรมการซึ่งพ้นจากตำแหน่งแล้วนั้นอาจได้รับเลือกตั้งใหม่ได้

4.  คณะอนุกรรมการสรรหาและพิจารณาค่าตอบแทนจะเป็นผู้คัดเลือก
    และสรรหาบุคคลที่มีความรู้ความสามารถเหมาะสมกับกิจการของบริษัท
    รวมทั้งพิจารณาค่าตอบแทนกรรมการ เพื่อนำเสนอต่อที่ประชุมผู้ถือหุ้น เพื่อพิจารณาอนุมัติ

5.  ที่ประชุมผู้ถือหุ้นเป็นผู้แต่งตั้งกรรมการ โดยใช้เสียงข้างมากตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

    2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 4.1 เลือกตั้งบุคคลเดียว
        หรือหลายคนเป็นกรรมการก็ได้

    3.  บุคคลซึ่งได้รับคะแนนเสียงสูงสุดตามลำดับลงมา
        เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ประธานที่ประชุมเป็นผู้ออกเสียงชี้ขาด

6.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะอนุกรรมการสรรหาและพิจารณาค่าตอบแทนคัดเลือกและนำเสนอบุคคลซึ่งมีคุณสมบัติและไม่มีลักษณะต้องห้ามตามกฎหมายมหาชนเข้าเป็นกรรมการแทนตำแหน่งกรรมการที่ว่างในการประชุมคณะกรรมการบริษัทคราวถัดไป
    เว้นแต่วาระของกรรมการผู้นั้นจะเหลือน้อยกว่าสองเดือน
    โดยบุคคลซึ่งเข้าเป็นกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนเข้าแทน
    โดยมติดังกล่าวของคณะกรรมการจะต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
    และมีจำนวนหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

9.2.2 การสรรหากรรมการตรวจสอบ/กรรมการอิสระ

คณะกรรมการตรวจสอบ ประกอบด้วยกรรมการอิสระอย่างน้อย 3 คน
โดยมีวาระอยู่ในตำแหน่งคราวละ 3 ปี
คณะอนุกรรมการสรรหาและพิจารณาค่าตอบแทนมีนโยบายในการสรรหากรรมการตรวจสอบ/กรรมการอิสระ
ให้สอดคล้องกับประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ โดยจะต้องมีคุณสมบัติดังนี้

1.  ถือหุ้นไม่เกินร้อยละห้าของจำนวนทุนจดทะเบียนที่ออกและเรียกชำระแล้วของบริษัท
    โดยรวมหุ้นที่ถือโดยบุคคลที่เกี่ยวข้องด้วย

2.  ไม่เป็นลูกจ้าง พนักงาน ที่ปรึกษาที่ได้เงินเดือนประจำ
    หรือผู้มีอำนาจควบคุมของบริษัทหรือนิติบุคคลที่อาจมีความขัดแย้งทางผลประโยชน์

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
    บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท

4.  ไม่มีความสัมพันธ์ทางธุรกิจกับบริษัทหรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระ
    และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

นอกจากนี้ กรรมการอิสระที่ดำรงตำแหน่งกรรมการตรวจสอบอย่างน้อย 1 คน
จะต้องเป็นบุคคลที่มีความรู้และประสบการณ์ด้านการบัญชีหรือการเงินเพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
รวมทั้งคณะอนุกรรมการสรรหาและพิจารณาค่าตอบแทนจะพิจารณาคุณสมบัติในด้านอื่นๆ ประกอบด้วย
เช่น ประสบการณ์ในธุรกิจ ความเชี่ยวชาญเฉพาะทางที่เกี่ยวข้องกับธุรกิจ ความมีจริยธรรม เป็นต้น

สำหรับหลักเกณฑ์และวิธีการแต่งตั้งกรรมการตรวจสอบ
ให้เป็นไปตามหลักเกณฑ์และวิธีการแต่งตั้งกรรมการบริษัท
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งให้กลับมาดำรงตำแหน่งใหม่ได้
กรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระ
ให้คณะอนุกรรมการสรรหาและพิจารณาค่าตอบแทนคัดเลือกและนำเสนอต่อที่ประชุมคณะกรรมการบริษัทเพื่อพิจารณาแต่งตั้งบุคคลที่มีคุณสมบัติครบถ้วนเป็นกรรมการตรวจสอบเพื่อให้กรรมการตรวจสอบมีจำนวนครบตามที่คณะกรรมการบริษัทกำหนด
โดยบุคคลที่เป็นกรรมการตรวจสอบแทนจะอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

9.2.3 การสรรหาอนุกรรมการบริหารความเสี่ยง

คณะกรรมการบริษัทเป็นผู้แต่งตั้งคณะอนุกรรมการบริหารความเสี่ยง ซึ่งจะประกอบด้วยกรรมการ
หรือผู้บริหารระดับสูงที่มาจากสายงานต่างๆ รวมแล้วไม่เกิน 5 คน
โดยกำหนดให้ประธานคณะอนุกรรมการบริหารความเสี่ยง ต้องเป็นกรรมการอิสระ ทั้งนี้
คณะอนุกรรมการบริหารความเสี่ยงมีวาระอยู่ในตำแหน่งคราวละ 2 ปี
และกำหนดให้มีการประชุมอย่างน้อยไตรมาสละ 1 ครั้ง
โดยองค์ประชุมของคณะอนุกรรมการบริหารความเสี่ยงต้องมีจำนวนไม่น้อยกว่า 3 คนเข้าร่วมประชุม

9.2.4 การสรรหาอนุกรรมการสรรหาและพิจารณาค่าตอบแทน

คณะกรรมการบริษัทเป็นผู้แต่งตั้งคณะอนุกรรมการสรรหาและพิจารณาค่าตอบแทน
ซึ่งจะประกอบด้วยกรรมการไม่เกิน 4 คน
โดยกำหนดให้ประธานคณะอนุกรรมการสรรหาและพิจารณาค่าตอบแทน ต้องเป็นกรรมการอิสระ ทั้งนี้
คณะอนุกรรมการสรรหาและพิจารณาค่าตอบแทนมีวาระอยู่ในตำแหน่งคราวละ 3 ปี
โดยคณะอนุกรรมการสรรหาและพิจารณาค่าตอบแทนซึ่งพ้นจากตำแหน่งตามวาระอาจได้รับการแต่งตั้งอีกได้
แต่ไม่เกิน 2 วาระติดต่อกัน และกำหนดให้มีการประชุมอย่างน้อยปีละ 1 ครั้ง
โดยองค์ประชุมของคณะอนุกรรมการสรรหาและพิจารณาค่าตอบแทนต้องมีจำนวนไม่น้อยกว่า 3
คนเข้าร่วมประชุม

9.2.5 การสรรหากรรมการบริหาร

คณะกรรมการบริษัทเป็นผู้แต่งตั้งกรรมการบริหาร
โดยเลือกจากกรรมการหรือผู้บริหารระดับสูงของบริษัทและบริษัทย่อยที่สามารถบริหารงานในเรื่องที่เกี่ยวกับการดำเนินงานตามปกติธุรกิจและงานบริหารของบริษัท
และสามารถกำหนดนโยบาย แผนธุรกิจ งบประมาณ โครงสร้างการบริหารงาน
รวมถึงการตรวจสอบและติดตามผลการดำเนินงานของบริษัทตามนโยบายที่คณะกรรมการบริษัทกำหนด

9.2.6 การสรรหาผู้บริหาร

คณะกรรมการบริษัท
และ/หรือบุคคลที่ได้รับมอบหมายจากคณะกรรมการบริษัทจะพิจารณาแต่งตั้งผู้บริหารจากบุคลากรที่มีประสบการณ์และมีความรู้ความสามารถในการบริหารงานในสายงานที่เกี่ยวข้อง

9.3 ค่าตอบแทนผู้บริหาร

  9.3.1 ค่าตอบแทนที่เป็นตัวเงิน

  กรรมการ

  ในปี 2550 บริษัทมีค่าตอบแทนที่เป็นตัวเงิน คือ ค่าเบี้ยประชุมให้กรรมการของบริษัทจำนวน
  0.96 ล้านบาท โดยมีรายละเอียดการเข้าร่วมประชุมและค่าตอบแทนกรรมการของบริษัท ดังนี้

+----------------------------+-------------+-------------+-------------+
| รายชื่อ                      | ปี 2550      |             |             |
+----------------------------+-------------+-------------+-------------+
|                            | จำนวนครั้งท   |             | ค่าตอบแทน    |
|                            | ี่เข้าร่วมประชุม |             |             |
|                            | (ครั้ง)       |             |             |
+----------------------------+-------------+-------------+-------------+
|                            | กรรมการ     | กรร         | (ล้านบาท)    |
|                            |             | มการตรวจสอบ |             |
+----------------------------+-------------+-------------+-------------+
|   1. นพ.ดร.วิชาญ วิทยาศัย     | 8/8         | -           | 0.16        |
+----------------------------+-------------+-------------+-------------+
|   2. ดร.พีรพันธุ์ พาลุสุข ^(1/)  | 3/3         | 2/2         | 0.07        |
+----------------------------+-------------+-------------+-------------+
|   3. ดร.ธรรมนูญ อานันโทไทย   | 4/4         | 3/3         | 0.10        |
|   ^(1/)                    |             |             |             |
+----------------------------+-------------+-------------+-------------+
|   4. นายบุญญาบารมี สว่างวงศ์   | 8/8         | 5/5         | 0.13        |
+----------------------------+-------------+-------------+-------------+
|   5. นางนารถฤดี ธรรมวัน      | 8/8         | 5/5         | 0.13        |
+----------------------------+-------------+-------------+-------------+
|   6. นายสุวัฒน์ เหลืองวิริยะ     | 8/8         | -           | 0.08        |
+----------------------------+-------------+-------------+-------------+
|   7. นายอัครวิทย์ ขันธ์แก้ว      | 7/8         | -           | 0.07        |
+----------------------------+-------------+-------------+-------------+
|   8. นายวรดิศ ธนภัทร         | 8/8         | -           | 0.08        |
+----------------------------+-------------+-------------+-------------+
|   9. นายสุทัศน์ บุณยอุดมศาสตร์   | 8/8         | -           | 0.08        |
+----------------------------+-------------+-------------+-------------+
|   10. นางสาวพชรพร อุ่นศรี     | 5/5         | -           | 0.05        |
|   ^(2/)                    |             |             |             |
+----------------------------+-------------+-------------+-------------+
|   11. นายวันชัย เหลืองวิริยะ    | 1/1         | -           | 0.01        |
|   ^(3/)                    |             |             |             |
+----------------------------+-------------+-------------+-------------+

  หมายเหตุ : 1/ ดร.ธรรมนูญ อานันโทไทย ได้รับการแต่งตั้งเป็นกรรมการในเดือนกรกฎาคม
  2550 แทน ดร.พีรพันธุ์ พาลุสุข ที่ลาออก

  2/ นางสาวพชรพร อุ่นศรี ได้รับการแต่งตั้งเป็นกรรมการในเดือนพฤษภาคม 2550

  3/ นายวันชัย เหลืองวิริยะ ลาออกจากการเป็นกรรมการในเดือนพฤษภาคม 2550

  ผู้บริหาร

+----------------------------------------+--------------+--------------+
|                                        | ปี 2550       |              |
+========================================+==============+==============+
|                                        | จำนวน        | จำนวนเงิน     |
|                                        |              |              |
|                                        | (คน)         | (ล้านบาท)     |
+----------------------------------------+--------------+--------------+
| เงินเดือน                                | 10           | 13.38        |
+----------------------------------------+--------------+--------------+
|   เงินสมทบกองทุนสำรองเลี้ยงชีพ              | 10           | 0.45         |
+----------------------------------------+--------------+--------------+
|   โบนัส                                 | 10           | 1.46         |
+----------------------------------------+--------------+--------------+
|   รวม                                  |              | 15.29        |
+----------------------------------------+--------------+--------------+

  9.3.2 ค่าตอบแทนอื่นๆ

  ในปี 2550 บริษัทได้มีการจัดสรรหุ้นสามัญเพิ่มทุนให้แก่กรรมการและพนักงานของบริษัท
  ตามที่ได้รับมติจากที่ประชุมวิสามัญผู้ถือหุ้นครั้งที่ 1/2549 เมื่อวันที่ 16 กุมภาพันธ์ 2549
  เป็นจำนวน 4,000,000 หุ้น
  โดยกำหนดเสนอขายในราคาเดียวกับราคาที่เสนอขายต่อประชาชนครั้งแรกซึ่งเท่ากับราคาหุ้นละ
  3.00 บาท ซึ่งในจำนวนนี้ บริษัทได้จัดสรรหุ้นจำนวน 1,600,000 หุ้น
  ให้แก่กรรมการและผู้บริหารของบริษัท
  โดยจำนวนหุ้นที่กรรมการและผู้บริหารแต่ละรายได้รับจัดสรรเป็นดังนี้

+-------------------+-------------------+-----------+----------------+
| รายชื่อ             | ตำแหน่ง            | จำนวนหุ้นท  | สัดส่วนหุ้นที่จัดสรร  |
|                   |                   | ี่ได้รับจัดสรร | ให้กร           |
|                   |                   | (หุ้น)      | รมการและพนักงาน |
+===================+===================+===========+================+
| 1. นพ.ดร.วิชาญ     | ประธานกรรมการ     | 200,000   | 5.00%          |
| วิทยาศัย            |                   |           |                |
+-------------------+-------------------+-----------+----------------+
| 2. ดร.ธรรมนูญ      | กรรมการ           | 200,000   | 5.00%          |
| อานันโทไทย         | และประ            |           |                |
|                   | ธานกรรมการตรวจสอบ |           |                |
+-------------------+-------------------+-----------+----------------+
| 3. นายบุญญาบารมี    | กรรมการ           | 100,000   | 2.50%          |
| สว่างวงศ์           | และกรรมการตรวจสอบ |           |                |
+-------------------+-------------------+-----------+----------------+
| 4. นางนารถฤดี      | กรรมการ           | 100,000   | 2.50%          |
| ธรรมวัน            | และกรรมการตรวจสอบ |           |                |
+-------------------+-------------------+-----------+----------------+
| 5. นายสุวัฒน์        | กรรมการ           | 100,000   | 2.50%          |
| เหลืองวิริยะ         | และกรรมการผู้จัดการ  |           |                |
+-------------------+-------------------+-----------+----------------+
| 6. นายอัครวิทย์      | กรรมการ           | 100,000   | 2.50%          |
| ขันธ์แก้ว            |                   |           |                |
+-------------------+-------------------+-----------+----------------+
| 7. นายวรดิศ ธนภัทร  | กรรมการ           | 100,000   | 2.50%          |
+-------------------+-------------------+-----------+----------------+
| 8. นายสุทัศน์        | กรรมการ           | 100,000   | 2.50%          |
| บุณยอุดมศาสตร์       |                   |           |                |
+-------------------+-------------------+-----------+----------------+
| 9. นางสาวพชรพร    | กรรมการ           | 100,000   | 2.50%          |
| อุ่นศรี              |                   |           |                |
+-------------------+-------------------+-----------+----------------+
| 10. นายวันชัย       | รองกรรมการผู้จัดการ  | 100,000   | 2.50%          |
| เหลืองวิริยะ         |                   |           |                |
+-------------------+-------------------+-----------+----------------+
| 11. นายเอกรินทร์    | รองกรรมการผู้จัดการ  | 100,000   | 2.50%          |
| เหลืองวิริยะ         |                   |           |                |
+-------------------+-------------------+-----------+----------------+
| 12. นายศุภวัฒน์      | ผู้อำนวยการ         | 70,000    | 1.75%          |
| คุณวรวินิจ           |                   |           |                |
+-------------------+-------------------+-----------+----------------+
| 13. นางพรเพ็ญ      | ผู้จัดการฝ่าย         | 70,000    | 1.75%          |
| เผ่ารัชตพิบูลย์        |                   |           |                |
+-------------------+-------------------+-----------+----------------+
| 14. นายอนุวัตร      | ผู้จัดการฝ่าย         | 60,000    | 1.50%          |
| หัชชะวณิช           |                   |           |                |
+-------------------+-------------------+-----------+----------------+
| 15. นางทัศนีย์ ทองดี  | ผู้จัดการฝ่าย         | 50,000    | 1.25%          |
+-------------------+-------------------+-----------+----------------+
| 16. นายภูวดล       | ผู้จัดการฝ่าย         | 50,000    | 1.25%          |
| เมืองซื่อ            |                   |           |                |
+-------------------+-------------------+-----------+----------------+
| รวม               |                   | 1,600,000 | 40.00%         |
+-------------------+-------------------+-----------+----------------+

4.  การกำกับดูแลกิจการ

เพื่อให้เป็นไปตามนโยบายการปฏิบัติตามข้อพึงปฏิบัติที่ดี (Code of Best Practices)
บริษัทได้นำหลักการดังกล่าวเป็นแนวทางในการดำเนินงานของบริษัทเพื่อประโยชน์ต่อการดำเนินธุรกิจของบริษัท
และเป็นการเสริมสร้างความโปร่งใส ความมีประสิทธิภาพของฝ่ายบริหารจัดการ
ซึ่งจะทำให้เกิดความเชื่อมั่นในกลุ่มผู้ถือหุ้น ผู้ลงทุนและผู้ที่เกี่ยวข้องทุกฝ่าย
คณะกรรมการบริษัทจึงได้มีการกำหนดหลักการการกำกับดูแลกิจการ
ซึ่งเป็นการปฏิบัติตามแนวทางการกำกับดูแลกิจการที่ดีซึ่งกำหนดโดยตลาดหลักทรัพย์แห่งประเทศไทย
โดยหลักการการกำกับดูแลกิจการของบริษัทครอบคลุมหลักการ 5 หมวด ดังนี้

หมวดที่ 1 สิทธิของผู้ถือหุ้น (The Rights of Shareholders)

บริษัทตระหนักและให้ความสำคัญในสิทธิพื้นฐานต่างๆ ของผู้ถือหุ้น ทั้งในฐานะเจ้าของบริษัท
และในฐานะนักลงทุนในหลักทรัพย์ เช่น สิทธิในการซื้อ ขาย หรือโอนหลักทรัพย์ที่ตนถืออยู่
สิทธิในการได้รับข้อมูลของบริษัทอย่างเพียงพอ สิทธิในการที่จะได้รับส่วนแบ่งผลกำไรจากบริษัท
สิทธิต่างๆ ในการประชุมผู้ถือหุ้น สิทธิในการแสดงความคิดเห็น
สิทธิในการร่วมตัดสินใจในเรื่องสำคัญของบริษัท เช่น การจัดสรรเงินปันผล
การแต่งตั้งหรือถอดถอนกรรมการ การแต่งตั้งผู้สอบบัญชี
การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท เป็นต้น

นอกเหนือจากสิทธิพื้นฐานต่างๆ ข้างต้นแล้ว บริษัทยังได้ดำเนินการในเรื่องต่างๆ
ที่เป็นการอำนวยความสะดวกในการใช้สิทธิของผู้ถือหุ้น ดังนี้

  1. บริษัทจะจัดให้มีการประชุมใหญ่สามัญประจำปีทุกปี โดยจะจัดภายใน 4
  เดือนนับจากวันสิ้นสุดรอบบัญชีในแต่ละปี
  พร้อมทั้งจัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้าก่อนวันประชุมไม่น้อยกว่า 7 วัน (หรือเป็นไปตามที่สำนักงาน ก.ล.ต.
  และตลาดหลักทรัพย์แห่งประเทศไทยกำหนด)
  และลงประกาศหนังสือพิมพ์แจ้งวันนัดประชุมล่วงหน้าเป็นเวลา 3 วันติดต่อกันก่อนที่จะถึงวันประชุม
  โดยในแต่ละวาระการประชุมจะมีความเห็นของคณะกรรมการประกอบไปด้วย

  2. ในกรณีที่ผู้ถือหุ้นไม่สามารถเข้าร่วมประชุมด้วยตนเอง
  บริษัทเปิดโอกาสให้ผู้ถือหุ้นสามารถมอบฉันทะให้กับบุคคลหนึ่งบุคคลใดให้เป็นผู้รับมอบอำนาจ
  โดยบริษัทได้เพิ่มทางเลือกให้กับผู้ถือหุ้นด้วยการเสนอให้กรรมการอิสระเป็นผู้รับมอบอำนาจจากผู้ถือหุ้น
  โดยจะระบุรายชื่อกรรมการผู้รับมอบอำนาจในหนังสือมอบฉันทะที่แนบมาพร้อมกับหนังสือนัดประชุม

  3. ก่อนการประชุมบริษัทจะเปิดโอกาสให้ผู้ถือหุ้นสามารถส่งความคิดเห็น ข้อเสนอแนะ
  ข้อซักถามได้ล่วงหน้าก่อนวันประชุม

  4. ในการประชุมบริษัทจะเปิดโอกาสให้ผู้ถือหุ้นตั้งข้อซักถาม ให้ข้อเสนอแนะ
  หรือแสดงความคิดเห็นต่อที่ประชุมในประเด็นต่างๆ อย่างอิสระและเท่าเทียมกัน ทั้งนี้
  ในการประชุมผู้ถือหุ้นจะมีกรรมการและผู้บริหารที่เกี่ยวข้องเข้าร่วมประชุมเพื่อตอบคำถามและให้ข้อมูลรายละเอียดในที่ประชุม

  5. ภายหลังการประชุมแล้วเสร็จบริษัทจะจัดทำรายงานการประชุม
  โดยให้แสดงข้อมูลอย่างถูกต้อง ครบถ้วน เพื่อให้ผู้ถือหุ้นสามารถตรวจสอบได้

หมวดที่ 2 การปฏิบัติต่อผู้ถือหุ้นอย่างเท่าเทียมกัน (The Equitable Treatment of
Shareholders)

บริษัทมีนโยบายที่จะสร้างความเท่าเทียมกันให้กับผู้ถือหุ้นทุกราย
โดยในการดำเนินการประชุมผู้ถือหุ้นแต่ละครั้ง บริษัทจะให้โอกาสแก่ผู้ถือหุ้นอย่างเท่าเทียมกันทุกราย
โดยกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่ คือ
หนึ่งหุ้นมีสิทธิเท่ากับหนึ่งเสียง และในกรณีที่ผู้ถือหุ้นไม่สามารถเข้าร่วมประชุมด้วยตนเอง
บริษัทเปิดโอกาสให้ผู้ถือหุ้นสามารถมอบฉันทะให้กับบุคคลหนึ่งบุคคลใดเป็นผู้รับมอบอำนาจ
และบริษัทได้เพิ่มทางเลือกให้กับผู้ถือหุ้นด้วยการเสนอให้กรรมการอิสระเป็นผู้รับมอบอำนาจจากผู้ถือหุ้น
โดยจะระบุรายชื่อกรรมการผู้รับมอบอำนาจในหนังสือมอบฉันทะที่แนบมาพร้อมกับหนังสือนัดประชุม

บริษัทได้ให้ข้อมูลแก่กรรมการ
และผู้บริหารเกี่ยวกับหน้าที่ที่ผู้บริหารต้องรายงานการถือหลักทรัพย์ในบริษัท และบทกำหนดโทษตาม
พ.ร.บ.หลักทรัพย์และตลาดหลักทรัพย์ พ.ศ.2535
และตามข้อกำหนดของตลาดหลักทรัพย์แห่งประเทศไทย
และในกรณีที่กรรมการหรือผู้บริหารมีการซื้อขายหลักทรัพย์ของบริษัท
จะต้องรายงานการถือหลักทรัพย์ในบริษัท ของตนเอง คู่สมรส
และบุตรที่ยังไม่บรรลุนิติภาวะตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.
2535 ภายใน 3 วันทำการ ให้สำนักงานคณะกรรมการกำกับหลักทรัพย์และตลาดหลักทรัพย์ทราบ
เพื่อเผยแพร่ต่อสาธารณะต่อไป

นอกจากนี้ บริษัทได้กำหนดมาตรการป้องกันการใช้ข้อมูลภายในโดยมิชอบ (Insider Trading)
ของบุคคลที่เกี่ยวข้อง ซึ่งหมายถึง กรรมการ ผู้บริหาร
และผู้ปฏิบัติงานที่เกี่ยวข้องที่ได้รับทราบข้อมูลภายในที่เป็นสาระสำคัญ
(รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว)
โดยห้ามบุคคลที่เกี่ยวข้องทำการซื้อขายหลักทรัพย์ของบริษัทก่อนที่งบการเงินหรือข้อมูลภายในนั้นจะเปิดเผยต่อสาธารณชน
และควรรอคอยอย่างน้อย 24 ชั่วโมงภายหลังการเปิดเผยข้อมูลให้แก่สาธารณชนแล้ว
รวมทั้งห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

ทั้งนี้ บริษัทได้กำหนดบทลงโทษทางวินัยหากมีการฝ่าฝืนนำข้อมูลภายในไปใช้หาประโยชน์ส่วนตน
ซึ่งเริ่มตั้งแต่การตักเตือนเป็นหนังสือ ตัดค่าจ้าง พักงานชั่วคราวโดยไม่ได้รับค่าจ้าง
หรือให้ออกจากงาน
ซึ่งการลงโทษจะพิจารณาจากเจตนาของการกระทำและความร้ายแรงของความผิดนั้นๆ

หมวดที่ 3 บทบาทของผู้มีส่วนได้เสีย (The Role of Stakeholders)

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัท หรือผู้มีส่วนได้เสียภายนอก เช่น เจ้าหนี้ ลูกค้า คู่แข่ง สังคม
เป็นต้น โดยบริษัทตระหนักดีว่า
การสนับสนุนและได้รับข้อคิดเห็นจากผู้มีส่วนได้เสียทุกกลุ่มจะเป็นประโยชน์ในการดำเนินงานและการพัฒนาธุรกิจของบริษัท
ดังนั้นบริษัทจะปฏิบัติตามกฎหมายและข้อกำหนดที่เกี่ยวข้องเพื่อให้สิทธิของผู้มีส่วนได้เสียดังกล่าวได้รับการดูแลเป็นอย่างดี
นอกจากนี้ บริษัทยังส่งเสริมให้มีความร่วมมือระหว่างบริษัทและกลุ่มผู้มีส่วนได้เสียแต่ละกลุ่ม
เพื่อสร้างความสมานฉันท์ให้เกิดขึ้น ดังแนวทางต่อไปนี้

พนักงาน : ปฏิบัติกับพนักงานอย่างเท่าเทียม เป็นธรรม และให้ผลตอบแทนที่เหมาะสม

เจ้าหนี้ : ปฏิบัติตามเงื่อนไขและข้อตกลงที่กำหนดไว้ในสัญญา

ลูกค้า : ให้บริการที่มีคุณภาพให้แก่ลูกค้าในราคาที่เหมาะสม เอาใจใส่และรับผิดชอบต่อลูกค้า
พัฒนารูปแบบการให้บริการ รักษาความลับของลูกค้า
และมีระบบในการรับข้อร้องเรียนของลูกค้าเพื่อรีบดำเนินการหาข้อยุติด้วยความเป็นธรรมและโดยเร็วที่สุด

คู่แข่ง : บริษัทตามกรอบกติกาการแข่งขันที่อุตสาหกรรมและไม่ดำเนินธุรกิจที่ทำร้ายคู่แข่งขัน

สังคม : มีความรับผิดชอบต่อสังคม โดยดำเนินธุรกิจอย่างมีจรรยาบรรณเยี่ยงผู้ประกอบวิชาชีพ
และให้การสนับสนุนกิจกรรมต่างๆ ที่เกื้อกูลและสร้างสรรค์ต่อสังคมตามความเหมาะสม
และดำเนินธุรกิจที่ไม่ก่อให้เกิดผลเสียต่อสังคมและสิ่งแวดล้อม

หมวดที่ 4 การเปิดเผยข้อมูลและความโปร่งใส (Disclosure and Transparency)

บริษัทตระหนักดีถึงความสำคัญของการเปิดเผยข้อมูลที่มีความถูกต้อง ครบถ้วน และโปร่งใส
ทั้งรายงานข้อมูลทางการเงินและข้อมูลทั่วไป
ตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
ตลอดจนข้อมูลอื่นที่สำคัญที่มีผลกระทบต่อราคาหลักทรัพย์ของบริษัทซึ่งล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
โดยบริษัทได้เผยแพร่ข้อมูลสารสนเทศของบริษัทต่อผู้ถือหุ้น นักลงทุน
และสาธารณชนผ่านช่องทางและสื่อการเผยแพร่ข้อมูลต่างๆ
ของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
รวมถึงเว็บไซต์ของบริษัท คือ www.betterworldgreen.com

ในส่วนของงานด้านผู้ลงทุนสัมพันธ์นั้น บริษัทยังไม่ได้มีการจัดตั้งหน่วยงานเฉพาะ
แต่ได้มอบหมายให้ฝ่ายบัญชีและการเงินเป็นผู้รับผิดชอบในการสื่อสารข้อมูลที่สำคัญของบริษัทแก่นักลงทุน
นักวิเคราะห์ และผู้ที่สนใจทั่วไป โดยสามารถติดต่อทางโทรศัพท์ 0-2731-0080 หรือทาง e-mail
address ที่ bwg@betterworldgreen.com อย่างไรก็ตาม
บริษัทอาจจะแต่งตั้งบุคคลที่จะเป็นผู้รับผิดชอบโดยตรงในการสื่อสารให้ข้อมูลดังกล่าวต่อไป

คณะกรรมการบริษัทเป็นผู้รับผิดชอบต่อการดำเนินธุรกิจที่สำคัญแลการกำกับดูแลกิจการ
งบการเงินรวมของบริษัทและบริษัทย่อย
และสารสนเทศทางการเงินที่ปรากฏต่อสาธารณชนในแบบแสดงรายการข้อมูลประจำปีและรายงานประจำปี
โดยการจัดทำงบการเงินดังกล่าวจะต้องเป็นไปตามมาตรฐานการบัญชีที่รับรองทั่วไปในประเทศไทย
และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

หมวดที่ 5 ความรับผิดชอบของคณะกรรมการ (Responsibilities of the Board of
Directors)

1. โครงสร้างคณะกรรมการ

คณะกรรมการบริษัทประกอบด้วยบุคคลซึ่งมีความรู้ความสามารถ
โดยเป็นผู้มีบทบาทสำคัญในการกำหนดนโยบายและภาพรวมขององค์กร
ตลอดจนมีบทบาทสำคัญในการกำกับดูแล ตรวจสอบ
และประเมินผลการดำเนินงานของบริษัทให้เป็นไปตามแผนที่วางไว้อย่างเป็นอิสระ

บริษัทได้จัดให้มีจำนวนกรรมการที่เหมาะสมกับขนาดของกิจการ จำนวนไม่น้อยกว่า 5 ท่าน
โดยปัจจุบันคณะกรรมการบริษัทมีจำนวน 9 ท่าน ประกอบด้วย กรรมการบริษัทที่เป็นผู้บริหาร 3 ท่าน
คิดเป็นร้อยละ 33.33 ของกรรมการทั้งหมด และกรรมการที่ไม่เป็นผู้บริหาร 6 ท่าน คิดเป็นร้อยละ
66.67 ของกรรมการทั้งหมด โดยกรรมการที่ไม่เป็นผู้บริหารจำนวน 3 ใน 6
ท่านดังกล่าวเป็นกรรมการตรวจสอบซึ่งถือเป็นตัวแทนของผู้ถือหุ้นในการทำหน้าที่กำกับดูแลการดำเนินงานของบริษัทให้มีความถูกต้องและโปร่งใส

ตามข้อบังคับของบริษัทกำหนดไว้ว่าในการประชุมสามัญประจำปีทุกคราว
ให้กรรมการพ้นจากตำแหน่งเป็นจำนวน หนึ่งในสามของจำนวนกรรมการทั้งหมดในขณะนั้น
ถ้าจำนวนกรรมการที่จะพ้นจากตำแหน่งไม่อาจแบ่งออกได้พอดีหนึ่งในสาม
ก็ให้ใช้จำนวนที่ใกล้เคียงกันกับหนึ่งในสาม แต่ไม่เกินหนึ่งในสามของจำนวนกรรมการทั้งหมด
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้จับฉลากกันว่าผู้ใดจะออก ส่วนปีหลังๆ
ต่อไปให้กรรมการผู้ที่อยู่ในตำแหน่งนานที่สุดนั้นเป็นผู้ออกจากตำแหน่ง
โดยกรรมการซึ่งพ้นจากตำแหน่งแล้วนั้นอาจได้รับเลือกตั้งใหม่ได้

นอกจากนี้ คณะกรรมการบริษัทยังได้แต่งตั้งคณะอนุกรรมการต่างๆ ได้แก่ คณะกรรมการตรวจสอบ
คณะอนุกรรมการบริหารความเสี่ยง คณะอนุกรรมการสรรหาและพิจารณาค่าตอบแทน
และคณะกรรมการบริหาร
เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ
ซึ่งคณะอนุกรรมการแต่ละชุดมีขอบเขตอำนาจหน้าที่ตามที่ได้กำหนดไว้ในอำนาจหน้าที่ของคณะอนุกรรมการแต่ละชุด

บริษัทได้แบ่งแยกบทบาทหน้าที่ความรับผิดชอบระหว่างคณะกรรมการบริษัท
กับผู้บริหารอย่างชัดเจนโดยคณะกรรมการบริษัททำหน้าที่ในการกำหนดนโยบายและกำกับดูแลการดำเนินงานของผู้บริหารในระดับนโยบาย
ขณะที่ผู้บริหารทำหน้าที่บริหารงานของบริษัทในด้านต่างๆ ให้เป็นไปตามนโยบายที่กำหนด
ดังนั้นบริษัทจึงได้แยกตำแหน่งประธานกรรมการ และกรรมการผู้จัดการเป็น 2
ตำแหน่งและไม่เป็นบุคคลเดียวกัน เพื่อให้สามารถปฏิบัติงานได้อย่างโปร่งใส
มีการถ่วงดุลอำนาจอย่างเพียงพอ
ทั้งนี้ในมติการอนุมัติการทำรายการที่สำคัญยังคงต้องได้รับการอนุมัติจากที่ประชุมคณะกรรมการบริษัทหรือที่ประชุมผู้ถือหุ้นตามแต่กรณี
นอกจากนี้ อำนาจที่มอบให้คณะกรรมการบริษัท และกรรมการผู้จัดการ
เป็นการมอบอำนาจที่ไม่ทำให้บุคคลที่มีส่วนได้เสียสามารถอนุมัติรายการใดๆ ที่ตนเอง
หรือบุคคลที่อาจมีความขัดแย้งทางผลประโยชน์ของตนเองทำร่วมกับบริษัทหรือบริษัทย่อยได้

ทั้งนี้ บริษัทมีเลขานุการคณะกรรมการบริษัทซึ่งทำหน้าที่ให้คำแนะนำด้านกฎเกณฑ์ต่างๆ
ที่คณะกรรมการจะต้องทราบและปฏิบัติหน้าที่ในการดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ

2. บทบาท หน้าที่ และความรับผิดชอบของคณะกรรมการ

คณะกรรมการบริษัท ประกอบด้วยบุคคลที่มีความรู้ ทักษะและความเชี่ยวชาญที่หลากหลาย
และมีภาวะผู้นำ ซึ่งเป็นที่ยอมรับ โดยคณะกรรมการบริษัทจะมีส่วนร่วมในการกำหนดวิสัยทัศน์ ภารกิจ
กลยุทธ์ นโยบายแนวทางในการประกอบธุรกิจ
และกำกับดูแลการปฏิบัติงานของบริษัทให้เป็นไปตามกฎหมาย วัตถุประสงค์ ข้อบังคับ
และมติของที่ประชุมผู้ถือหุ้น
และเพื่อประโยชน์ในการติดตามและกำกับดูแลการดำเนินงานของบริษัทอย่างใกล้ชิด
คณะกรรมการบริษัทจึงได้จัดตั้งคณะกรรมการชุดต่างๆ เพื่อติดตามและดูแลการดำเนินงานของบริษัท

  2.1 นโยบายการกำกับดูแลกิจการ

บริษัทได้จัดให้มีนโยบายการกำกับดูแลกิจการของบริษัทเป็นลายลักษณ์อักษร
โดยคณะกรรมการบริษัทจะให้มีการทบทวนนโยบายและการปฏิบัติตามนโยบายดังกล่าวเป็นประจำ
นอกจากนี้ บริษัทจะถือปฏิบัติตามกฎและข้อบังคับต่างๆ
ตามที่สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนด
โดยจะเปิดเผยรายงานการกำกับดูแลกิจการไว้ในรายงานประจำปีและแบบแสดงรายการข้อมูลประจำปี
(แบบ 56-1)

  2.2 จริยธรรมธุรกิจ

บริษัทได้แจ้งให้กรรมการบริษัทปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Conduct) ตามแนวทางของตลาดหลักทรัพย์แห่งประเทศไทย

นอกจากนี้ ผู้บริหารของบริษัทขอรับรองว่า มีจริยธรรม มีความสามารถ มีประสบการณ์ในธุรกิจ
มีการบริหารงานด้วยความซื่อสัตย์สุจริตและระมัดระวัง เพื่อผลประโยชน์ของบริษัท
มีความตั้งใจที่จะดำเนินธุรกิจอย่างต่อเนื่อง มีความเข้าใจและรับผิดชอบต่อสาธารณชน
และไม่มีลักษณะต้องห้ามตามข้อ 17 ของประกาศคณะกรรมการกำกับหลักทรัพย์และตลาดหลักทรัพย์ ที่
กจ.12/2543 เรื่อง การขออนุญาตและการอนุญาตให้เสนอขายหุ้นที่ออกใหม่

  2.3 ความขัดแย้งทางผลประโยชน์

บริษัทดำเนินการเพื่อป้องกันความขัดแย้งทางผลประโยชน์ที่อาจเกิดขึ้นในอนาคต
โดยได้มีการปรับโครงสร้างธุรกิจในกลุ่มบริษัท
และแต่งตั้งคณะกรรมการตรวจสอบเพื่อเข้าร่วมพิจารณาให้ความเห็นเกี่ยวกับความจำเป็นและความสมเหตุสมผลของรายการระหว่างกัน
ซึ่งหากมีรายการที่อาจก่อให้เกิดความขัดแย้งทางผลประโยชน์เกิดขึ้น
ขั้นตอนการทำรายการระหว่างกันของบริษัท และ/หรือ
บุคคลที่อาจมีความขัดแย้งที่มิใช่การดำเนินการค้าตามปกติหรือเป็นไปตามเงื่อนไขการค้าทั่วไป
จะต้องนำเสนอต่อที่ประชุมคณะกรรมการบริษัทเพื่อพิจารณาอนุมัติ โดยกรรมการ และ/หรือ
บุคคลที่มีส่วนได้เสียหรืออาจมีความขัดแย้งทางผลประโยชน์ในรายการระหว่างกันจะไม่สามารถมีสิทธิออกเสียงในการอนุมัติรายการระหว่างกันนั้นได้
และหากรายการระหว่างกันเข้าข่ายตามข้อบังคับ ประกาศ คำสั่ง ข้อกำหนด
หรือกฎเกณฑ์ของตลาดหลักทรัพย์แห่งประเทศไทย
บริษัทจะปฏิบัติตามข้อกำหนดดังกล่าวอย่างเคร่งครัด

  2.4 ระบบการควบคุมภายใน

บริษัทให้ความสำคัญต่อระบบควบคุมภายในทั้งในระดับบริหารและระดับปฏิบัติงาน
เพื่อให้เกิดประสิทธิภาพในการดำเนินงาน
โดยบริษัทมีการกำหนดภาระหน้าที่และอำนาจในการดำเนินการของผู้บริหารและผู้ปฏิบัติงานไว้เป็น
ลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทให้เกิดประโยชน์
และมีการแบ่งแยกหน้าที่ผู้ปฏิบัติงาน และผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทกำหนดให้มีฝ่ายตรวจสอบภายในเพื่อทำหน้าที่ตรวจสอบการปฏิบัติงานหลักและกิจกรรมทางการเงินที่สำคัญของบริษัทให้ดำเนินไปในแนวทางที่กำหนดไว้อย่างมีประสิทธิภาพ
และเป็นไปตามกฎหมายและข้อกำหนดที่เกี่ยวข้องกับบริษัท โดยในช่วงปี 2548 จนถึงปัจจุบัน
ฝ่ายตรวจสอบภายในของบริษัทได้ทำงานและประสานงานร่วมกับบริษัทภายนอก คือ บริษัท
สอบบัญชีธรรมนิติ จำกัด
เพื่อทำหน้าที่ดูแลระบบควบคุมภายในและตรวจสอบรายการที่สำคัญอย่างสม่ำเสมอ
และจะรายงานผลการตรวจสอบโดยตรงต่อคณะกรรมการตรวจสอบ
ทำให้ฝ่ายตรวจสอบภายในมีความเป็นอิสระ สามารถตรวจสอบและถ่วงดุลได้อย่างเต็มที่ ทั้งนี้
ในรายงานของบริษัท สอบบัญชีธรรมนิติ จำกัด ลงวันที่ 19 มีนาคม 2550
ได้ระบุว่าบริษัทมีกระบวนการดำเนินงานและการบริหารจัดการที่มีการควบคุมภายในที่เพียงพอ

  2.5 การบริหารความเสี่ยง

บริษัทมีการกำหนดเป้าหมายการดำเนินธุรกิจที่ชัดเจนและสามารถวัดผลการดำเนินงานได้
โดยฝ่ายบริหารจะมีการเปรียบเทียบผลการดำเนินงานจริงกับเป้าหมายที่กำหนดไว้เป็นประจำ
โดยมีการประเมินปัจจัยความเสี่ยงทั้งที่มาจากภายนอกและภายใน
วิเคราะห์ปัจจัยที่เป็นสาเหตุและมีการกำหนดมาตรการในการติดตามเหตุการณ์ที่เป็นสาเหตุของปัจจัยความเสี่ยง
มาตรการในการลดความเสี่ยง
รวมทั้งมอบหมายให้หน่วยงานที่เกี่ยวข้องติดตามความเสี่ยงนั้นอย่างต่อเนื่อง
และรายงานความคืบหน้าต่อผู้บังคับบัญชา

  2.6 รายงานของคณะกรรมการ

คณะกรรมการบริษัทเป็นผู้รับผิดชอบต่อการดำเนินธุรกิจที่สำคัญและการกำกับดูแลกิจการ
งบการเงินรวมของบริษัทและบริษัทย่อย
และสารสนเทศทางการเงินที่ปรากฏต่อสาธารณชนในแบบแสดงรายการข้อมูลประจำปี
และรายงานประจำปี
โดยการจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารและเป็นอิสระอย่างเพียงพอ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
รวมทั้งได้แต่งตั้งคณะอนุกรรมการบริหารความเสี่ยง ซึ่งประกอบด้วยกรรมการอิสระ
และผู้บริหารระดับสูง เป็นผู้ดูแลรับผิดชอบพิจารณาความเสี่ยงในระบบงานต่างๆ ของบริษัท

3. การประชุมคณะกรรมการ

ตามข้อบังคับของบริษัท คณะกรรมการมีกำหนดประชุมอย่างน้อย 3 เดือนต่อครั้ง
และอาจมีการประชุมพิเศษ
เพิ่มเติมตามความจำเป็น มีการจัดส่งหนังสือนัดประชุมไปยังกรรมการล่วงหน้าไม่น้อยกว่า 7
วันก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัท
ซึ่งในการประชุมทุกคราวจะมีการกำหนดวาระการประชุมที่ชัดเจน
มีเอกสารประกอบการประชุมที่ครบถ้วนเพียงพอ โดยจัดส่งให้กับคณะกรรมการล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยที่กรรมการทุกท่านสามารถอภิปรายและแสดงความคิดเห็นได้อย่างเปิดเผย
และมีประธานที่ประชุมเป็นผู้ประมวลความเห็นและข้อสรุปที่ได้จากการประชุม
รายงานการประชุมจะถูกจัดทำเป็นลายลักษณ์อักษรภายหลังมีการประชุมเสร็จ
และหลังจากที่ผ่านการรับรองจากที่ประชุมก็จะถูกเก็บไว้เพื่อให้กรรมการและผู้มีส่วนเกี่ยวข้องสามารถตรวจสอบได้

ในการประชุม
ประธานกรรมการและกรรมการผู้จัดการเป็นผู้ร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
โดยเปิดโอกาสให้กรรมการแต่ละท่านสามารถเสนอเรื่องต่างๆ
เพื่อเข้ารับการพิจารณาเป็นวาระการประชุมได้

ในการพิจารณาเรื่องต่างๆ ประธานกรรมการ
ซึ่งทำหน้าที่เป็นประธานในที่ประชุมจะเปิดโอกาสให้กรรมการทุกท่านสามารถแสดงความคิดเห็นได้อย่างอิสระ
โดยในบางวาระอาจมีผู้บริหารระดับสูงเข้าร่วมประชุมด้วยเพื่อให้รายละเอียดข้อมูลที่เป็นประโยชน์เพิ่มเติมในฐานะผู้ที่เกี่ยวข้อง
รวมทั้งจะได้รับทราบนโยบายโดยตรงเพื่อให้สามารถนำไปปฏิบัติได้อย่างมีประสิทธิภาพ ทั้งนี้
ในการลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีเสียงหนึ่งเสียง โดยกรรมการที่มีส่วนได้เสียจะไม่เข้าร่วมประชุมและ
/หรือไม่ใช้สิทธิออกเสียงลงคะแนนในเรื่องนั้น และถ้าคะแนนเสียงเท่ากัน
ประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด

ในปี 2550 บริษัทได้จัดประชุมคณะกรรมการทั้งสิ้น 8 ครั้ง
โดยมีรายละเอียดการเข้าร่วมประชุมของกรรมการแต่ละท่าน ดังนี้

+------------------------+----------------------+---------------------+
| รายชื่อ                  | ตำแหน่ง               | การเข้าร่วมประชุม      |
|                        |                      | (ครั้ง)               |
+------------------------+----------------------+---------------------+
|   1. นพ.ดร.วิชาญ วิทยาศัย | ประธานกรรมการ        | 8/8                 |
+------------------------+----------------------+---------------------+
|   2. ดร.ธรรมนูญ         | กรรมการ              | 4/4                 |
|   อานันโทไทย ^(1/)      | และ                  |                     |
|                        | ประธานกรรมการตรวจสอบ |                     |
+------------------------+----------------------+---------------------+
|   3. นายบุญญาบารมี       | กรรมการ              | 8/8                 |
|   สว่างวงศ์              | และกรรมการตรวจสอบ    |                     |
+------------------------+----------------------+---------------------+
|   4. นางนารถฤดี ธรรมวัน  | กรรมการ              | 8/8                 |
|                        | และกรรมการตรวจสอบ    |                     |
+------------------------+----------------------+---------------------+
|   5. นายสุวัฒน์ เหลืองวิริยะ | กรรมการ              | 8/8                 |
+------------------------+----------------------+---------------------+
|   6. นายอัครวิทย์ ขันธ์แก้ว  | กรรมการ              | 7/8                 |
+------------------------+----------------------+---------------------+
|   7. นายวรดิศ ธนภัทร     | กรรมการ              | 8/8                 |
+------------------------+----------------------+---------------------+
|   8. นายสุทัศน์           | กรรมการ              | 8/8                 |
|   บุณยอุดมศาสตร์          |                      |                     |
+------------------------+----------------------+---------------------+
|   9. นางสาวพชรพร อุ่นศรี  | กรรมการ              | 5/5                 |
|   ^(2/)                |                      |                     |
+------------------------+----------------------+---------------------+

  หมายเหตุ : 1/ ดร.ธรรมนูญ อานันโทไทย ได้รับการแต่งตั้งเป็นกรรมการในเดือนกรกฎาคม
  2550

  2/ นางสาวพชรพร อุ่นศรี ได้รับการแต่งตั้งเป็นกรรมการในเดือนพฤษภาคม 2550

ทั้งนี้ ในการประชุมแต่ละครั้ง
บริษัทได้จัดส่งเอกสารประกอบวาระการประชุมล่วงหน้าเพื่อให้กรรมการบริษัทมีเวลาที่จะศึกษาข้อมูลในเรื่องต่างๆ
อย่างเพียงพอ

ในการประชุมคณะกรรมการบริษัทแต่ละครั้ง เลขานุการคณะกรรมการได้เข้าร่วมการประชุมด้วย
โดยเป็นผู้บันทึกรายงานการประชุม
และจัดส่งให้ประธานกรรมการบริษัทพิจารณาลงลายมือชื่อรับรองความถูกต้อง
โดยเสนอให้ที่ประชุมรับรองในวาระแรกของการประชุมครั้งถัดไป
รวมทั้งเป็นผู้จัดเก็บข้อมูลหรือเอกสารเกี่ยวกับการประชุมต่างๆ เพื่อสะดวกในการสืบค้นอ้างอิง

4. ค่าตอบแทน

บริษัทได้มีการแต่งตั้งคณะอนุกรรมการสรรหาและพิจารณาค่าตอบแทน
เพื่อทำหน้าที่พิจารณาโครงสร้างค่าตอบแทนกรรมการ ได้แก่ ค่าตอบแทน ค่าเบี้ยประชุม บำเหน็จ
โบนัส สวัสดิการ และผลประโยชน์ตอบแทนอื่นๆ ที่มีความชัดเจนและโปร่งใส
และนำเสนอต่อที่ประชุมคณะกรรมการบริษัทและที่ประชุมผู้ถือหุ้น
โดยให้ค่าตอบแทนที่เหมาะสมกับหน้าที่และความรับผิดชอบของกรรมการแต่ละท่าน
และจูงใจพอที่จะสามารถรักษากรรมการที่มีความรู้ความสามารถไว้ได้
สำหรับการจ่ายค่าตอบแทนให้แก่ฝ่ายบริหาร
คณะกรรมการบริษัทได้มีการกำหนดให้อยู่ในระดับที่เหมาะสม
และให้สอดคล้องกับการปฏิบัติงานของผู้บริหารแต่ละท่าน

ทั้งนี้
บริษัทกำหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่สำนักงานคณะกรรมการกำกับหลักทรัพย์และตลาดหลักทรัพย์กำหนด

  5. การพัฒนากรรมการและผู้บริหาร

คณะกรรมการมีนโยบายส่งเสริมและอำนวยความสะดวกให้มีการฝึกอบรมและการให้ความรู้แก่กรรมการผู้เกี่ยวข้องในระบบการกำกับดูแลกิจการของบริษัท
เช่น กรรมการ กรรมการตรวจสอบ ผู้บริหาร เป็นต้น
เพื่อให้มีการปรับปรุงการปฏิบัติงานอย่างต่อเนื่อง
และในกรณีที่มีการเปลี่ยนแปลงกรรมการหรือแต่งตั้งกรรมการใหม่
ฝ่ายจัดการจะจัดให้มีเอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่
รวมถึงการจัดให้มีการแนะนำลักษณะธุรกิจ
และแนวทางการดำเนินธุรกิจของบริษัทให้แก่กรรมการใหม่

9.5 การป้องกันการนำข้อมูลภายในไปใช้ประโยชน์ของผู้บริหาร

  บริษัทมีนโยบายและวิธีการดูแลกรรมการและผู้บริหารในการนำข้อมูลภายในของบริษัท
  ซึ่งยังไม่เปิดเผยต่อสาธารณชนไปใช้เพื่อแสวงหาประโยชน์ส่วนตน รวมทั้งการซื้อขายหลักทรัพย์
  ดังนี้

-   ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ ต่อ สำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย ตาม มาตรา 59 และบทกำหนดโทษ ตามมาตรา 275
    แห่งพระราชบัญญัติหลักทรัพย์และตลาดหลักทรัพย์ พ.ศ. 2535

-   บริษัทกำหนดให้กรรมการและผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
    ภายในวันทำการถัดไปจากวันที่เกิดรายการเปลี่ยนแปลง
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   บริษัทจะกำหนดให้กรรมการ ผู้บริหาร
    และผู้ปฏิบัติงานที่เกี่ยวข้องที่ได้รับทราบข้อมูลภายในที่เป็นสาระสำคัญ
    ซึ่งมีผลต่อการเปลี่ยนแปลงราคาหลักทรัพย์ จะต้องระงับการซื้อขายหลักทรัพย์ของบริษัทก่อนที่
    งบการเงินหรือข้อมูลภายในนั้นจะเปิดเผยต่อสาธารณชน และควรรอคอยอย่างน้อย 24
    ชั่วโมงภายหลังการเปิดเผยข้อมูลให้แก่สาธารณชนแล้ว
    รวมทั้งห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

  บริษัทกำหนดบทลงโทษทางวินัยหากมีการฝ่าฝืนนำข้อมูลภายในไปใช้หาประโยชน์ส่วนตน
  ซึ่งเริ่มตั้งแต่การตักเตือนเป็นหนังสือ ตัดค่าจ้าง พักงานชั่วคราวโดยไม่ได้รับค่าจ้าง
  หรือให้ออกจากงาน ทั้งนี้
  การลงโทษจะพิจารณาจากเจตนาของการกระทำและความร้ายแรงของความผิดนั้นๆ

9.6 บุคลากร

  จำนวนพนักงานทั้งหมดของบริษัท (ไม่รวมผู้บริหาร) ณ วันที่ 31 ธันวาคม 2550 มีจำนวนทั้งสิ้น
  212 คน ประกอบด้วยพนักงานตามสายงานดังนี้

  ----- --------------------------------------- ----------------------------
  ฝ่าย                                           จำนวนพนักงาน (คน)

  1.    ศูนย์บริหารและจัดการกากอุตสาหกรรม จังหวัดสระบุรี 116

  2.    ฝ่ายบริหารการตลาด                         40

  3.    ฝ่ายส่งเสริมการขายและสารสนเทศ              11

  4.    ฝ่ายวิศวกรรมสิ่งแวดล้อมและวิชาการ             9

  5.    ฝ่ายบริหารทรัพยากรบุคคล                     21

  6.    ฝ่ายบัญชีและการเงิน                         13

  7.    ฝ่ายตรวจสอบภายใน                         2

        รวม                                     212
  ----- --------------------------------------- ----------------------------

จำนวนพนักงานทั้งหมดของบริษัทย่อย ณ วันที่ 31 ธันวาคม 2550 มีจำนวนรวมทั้งสิ้น 32 คน
แบ่งแยกตามบริษัทได้ดังนี้

+------------------------------------------------+---------------------+
| บริษัทย่อย                                        | จำนวนพนักงาน (คน)    |
+================================================+=====================+
|   บริษัท เบตเตอร์ เวสท์ แคร์ จำกัด                   |                     |
+------------------------------------------------+---------------------+
|   ฝ่ายบริหาร                                     | 2                   |
+------------------------------------------------+---------------------+
|   ฝ่ายวิศวกรรมสิ่งแวดล้อม                           | 1                   |
+------------------------------------------------+---------------------+
|   ฝ่ายลูกค้าสัมพันธ์                                 | 4                   |
+------------------------------------------------+---------------------+
|   ฝ่ายบัญชีและการเงิน                              | 1                   |
+------------------------------------------------+---------------------+
|   ฝ่ายงานควบคุมขนส่ง                              | 4                   |
+------------------------------------------------+---------------------+
|   ฝ่ายบริการ                                     | 1                   |
+------------------------------------------------+---------------------+
|   รวม                                          | 13                  |
+------------------------------------------------+---------------------+
|   บริษัท เบตเตอร์ เวิลด์ ทรานสปอร์ต จำกัด             |                     |
+------------------------------------------------+---------------------+
|   ฝ่ายบริหาร                                     | 1                   |
+------------------------------------------------+---------------------+
|   ฝ่ายธุรการ                                     | 1                   |
+------------------------------------------------+---------------------+
|   ฝ่ายขนส่ง                                      | 16                  |
+------------------------------------------------+---------------------+
|   รวม                                          | 18                  |
+------------------------------------------------+---------------------+
|   บริษัท เอิร์ธเท็ค ไวรอนเมนท์ จำกัด                  |                     |
+------------------------------------------------+---------------------+
|   ฝ่ายบริหารการตลาด                              | 1                   |
+------------------------------------------------+---------------------+
|   รวม                                          | 1                   |
+------------------------------------------------+---------------------+
| รวมทั้งสิ้น                                        | 32                  |
+------------------------------------------------+---------------------+

ทั้งนี้ในระยะเวลา 3 ปีที่ผ่านมา บริษัทและบริษัทย่อยไม่มีข้อพิพาทด้านแรงงานใดๆ

ค่าตอบแทนพนักงาน

ค่าตอบแทนรวมของพนักงานของบริษัทในปี 2550 เป็นจำนวน 34.80 ล้านบาท
โดยเป็นค่าตอบแทนในรูปรายเดือน เช่น เงินเดือน ค่าแรง ค่าล่วงเวลา และเบี้ยขยัน เป็นต้น
นอกจากนี้ ในปี 2550 พนักงานของบริษัทได้รับการจัดสรรหุ้นสามัญเพิ่มทุนของบริษัท
จำนวนรวมทั้งสิ้น 2,400,000 หุ้น (คิดเป็นร้อยละ 60
ของจำนวนหุ้นสามัญที่จัดสรรให้กรรมการและพนักงานทั้งหมด)
โดยกำหนดเสนอขายในราคาเดียวกับราคาที่เสนอขายต่อประชาชนครั้งแรกซึ่งเท่ากับราคาหุ้นละ
3.00 บาท โดยการจัดสรรหุ้นสามัญให้แก่พนักงานของบริษัทในครั้งนี้
ไม่มีพนักงานรายใดที่ได้รับการจัดสรรหุ้นสามัญมากกว่าร้อยละ 5
ของจำนวนหุ้นสามัญที่เสนอขายทั้งหมด

ค่าตอบแทนรวมของพนักงานของบริษัทย่อยจำนวน 3 บริษัทในปี 2550 เป็นจำนวน 4.30 ล้านบาท
โดยเป็นค่าตอบแทนในรูปรายเดือน เช่น เงินเดือน ค่าล่วงเวลา และเบี้ยขยัน เป็นต้น

นโยบายการพัฒนาบุคลากร 

บริษัทและบริษัทย่อยให้ความสำคัญเป็นอย่างยิ่งในเรื่องของการพัฒนาความรู้และความสามารถของพนักงาน
เพื่อเพิ่มประสิทธิภาพในการทำงาน คุณภาพของการให้บริการ โดยได้จัดให้มีการฝึกอบรม
การสัมมนาโดยบุคคลจากทั้งภายในและภายนอกที่จำเป็นต่อพนักงานโดยรวมและรายบุคคลอย่างสม่ำเสมอ
เพื่อเพิ่มศักยภาพในการทำงานและสามารถนำความรู้ที่ได้รับไปปรับใช้ในการทำงาน
รวมทั้งมีนโยบายในการให้ผลตอบแทนกับพนักงานในอัตราที่เหมาะสมเพื่อจูงใจและรักษาให้พนักงานทำงานกับบริษัทและบริษัทย่อยในระยะยาว
และนอกจากนี้
บริษัทและบริษัทย่อยได้จัดกิจกรรมเพื่อสานสัมพันธ์พนักงานเพื่อเป็นการสร้างความสามัคคีภายในองค์กรอย่างสม่ำเสมอ